154. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 2313.5/67/94 της 20 Σεπτ./5 Οκτ. 1994 (ΦΕΚ Β΄ 752) Καθορισμός τρόπου που θα εισπράττονται και θα αποδίδονται στο Ναυτικό Απομαχικό Ταμείο (Ν.Α.Τ.) πόροι του, που υπολογίζονται πάνω στα δικαιώματα πρόσδεσης ,παραμονής, πρυμνοδέτησης, ελλιμενισμού και παροπλισμού κάθε φύσης πλοίων, πλοιαρίων και πλωτών ναυπηγημάτων, τα οποία εισπράττονται από τον Οργανισμό Λιμένος Θεσσαλονίκης (Ο.Λ.Θ)». Έχοντας υπόψη: 1.Τις διατάξεις της παρ. 5 του άρθρ. 13 του Νόμ. 2042/92 (ΦΕΚ 75Α «περί αύξησης των συντάξεων και άλλες ασφαλιστικές διατάξεις». 2.Τις διατάξεις του άρθρ. 29Α του Νόμ. 2081/1994 (ΦΕΚ 154 Α΄). 3.Την αριθ. 2313.5/35/93/3.11.93 Απόφαση Υ .Ε.Ν. 4.Την αριθ. 3422.03/03 (ΦΕΚ 465Β) Κ.Υ .Α. των Υπουργών Οικονομικών – Εργασίας και Εμπορικής Ναυτιλίας «περί αναπροσαρμογής τιμολογίων είσπραξης και πληρωμής Ο.Λ.Θ.». 5.Το ΩΠ 070950/9/94 Σήμα ΝΑΤ/ Διεύθυνση Πόρων/ Τμήμα Λοιπών Πόρων. 6.Το αριθ. Γ.4458/18.8.1994 έγγραφο του ΟΛΘ/ Διεύθυνση Οικονομικού / Τμήμα Λογιστηρίου, αποφασίζουμε: 1.Στα εκδιδόμενα από τον Ο.Λ.Θ. αποδεικτικά με τα οποία εισπράττονται για λογαριασμό του Ο.Λ.Θ. τα δικαιώματα πρόσδεσης, παραμονής, πρυμνοδέτησης, ελλιμενισμού και παροπλισμού κάθε φύσης πλοίων, πλοιαρίων και πλωτών ναυπηγημάτων αναγράφεται υποχρεωτικά η αιτιολογία ότι ποσοστό 8% πάνω στο συνολικό ποσό των πιο πάνω δικαιωμάτων εισπράττεται για το Ν.Α.Τ. 2.Στο τέλος κάθε μήνα ο Ο.Λ.Θ. υποχρεούται να γνωρίζει με έγγραφό του προς το Ν.Α.Τ.: α.Το ποσό των πιο πάνω δικαιωμάτων που εισπράχθηκε συνολικά κατά τον συγκεκριμένο μήνα και αναλυτικά κατά κατηγορία δικαιώματος. β.Το ποσό που αναλογεί στο Ν.Α.Τ. από το ποσοστό 8%. Επίσης θα επισυνάπτεται κατάσταση με τα σχετικά αποδεικτικά που έχουν εκδοθεί θεωρημένα σαν γνήσια αντίγραφα των πρωτοτύπων. 3.Με βάση την πιο πάνω διαδικασία ο Ο.Λ.Θ. θα εκδίδει στη συνέχεια αντίστοιχο νόμιμο αποδεικτικό είσπραξης για λογαριασμό του Ν.Α.Τ., το οποίο θα αναγράφει υποχρεωτικά το ποσό που του αναλογεί, καθώς επίσης και το ποσό που έχει εισπραχθεί τον συγκεκριμένο μήνα για το Ν.Α.Τ. και θα αναφέρεται υποχρεωτικά η αιτιολογία ότι αφορά το 8% πάνω στα σχετικά δικαιώματα από τα πλοία, πλοιάρια, πλωτά ναυπηγήματα κλπ. Το ποσό αυτό για το Ν.Α.Τ., κατατίθεται υποχρεωτικά στην Εμπορική Τράπεζα της Ελλάδας (αριθ. λογαριασμού Ν.Α.Τ. 81772118) μέσα στο πρώτο δεκαήμερο του μεθεπόμενου μήνα, μαζί με θεωρημένο αντίγραφο του εγγράφου του Ο.Λ.Θ. προς το Ν.Α.Τ., σε ότι αφορά το ποσό που συνολικά το εισπράχθηκε και εκείνου που αναλογεί στο Ν.Α.Τ., το συγκεκριμένο μήνα. 4.Οι Υπηρεσίες του Ο.Λ.Θ. που είναι σύμφωνα με τις κείμενες διατάξεις υπεύθυνες για τον έλεγχο των εσόδων που έχουν εισπραχθεί από τα πιο πάνω δικαιώματα, υποχρεούνται όπως σε περίπτωση διαπίστωσης λάθους στα ποσά που έχουν εισπραχθεί ή αποδοθεί στο Ν.Α.Τ., ενημερώνουν έγγραφα και έγκαιρα γι’ αυτό το Ν.Α.Τ., για τις ανάλογες δικές του ενέργειες. 5.Από τις διατάξεις αυτής της απόφασης δεν προκαλείται δαπάνη σε βάρος του προϋπολογισμού του Ο.Λ.Θ. 